Алматы облысында тағы бір бала зорлыққа ұшырағаны анықталды
DATE: 13:41, 06 Қараша 2023 | GMT +5
TITLE: Алматы облысында тағы бір бала зорлыққа ұшырағаны анықталды
URL: https://kaz.inform.kz/news/almati-oblisinda-tagi-br-bala-zorlikka-ushiragani-aniktaldi-9374f2/
META: DATE: 13:41, 06 Қараша 2023 | GMT +5
TOTAL WORDS: 114
AUTHOR(S):
TEXT: Алматы облыстық Полиция департаментінің бастығы Бауыржан Әленовтың сөзінше, бірінші қараша күні Жамбыл ауданының полициясына Ақсеңгір ауылының 44 жастағы жергілікті тұрғынынан қазан айында белгісіз ер адамның қызына қатысты жыныстық сипаттағы іс-әрекеттер жасағаны туралы арыз түскен. «Аталған дерек ҚР ҚК 121-бабының 4-бөлігі бойынша аудандық полицияда дереу тіркелді. Жедел-іздестіру іс-шарасы барысында полиция қызметкерлері 1974 жылғы К. есімді күдікті азаматты анықтап, ұстады. Соттың санкциясымен ұсталған адам сотқа дейінгі тергеу жүргізу кезінде екі ай мерзімге қамауға алынды», - дейді облыстың бас полицейі. Айтуынша, қазіргі уақытта қылмысты тергеуде оның толықтығын, жан-жақтылығын және объективтілігін қамтамасыз ету мақсатында сараптамалық тексерулер тағайындалды. Бұған дейін Қарасай ауданына қарасты Қошмамбет ауылында 60 жастағы ер адам 7 жастағы ұлды зорлады деген күдікке ілінгені туралы жазған болатынбыз
